Document ID: /roh_data/filtered/fineweb-2-filterrobots_roh.jsonl.gz/53341

Fachstelle Langsamverkehr
Servetsch per il traffic betg motorisà
Servizio per il traffico non motorizzato
La Regenza ha prendì posiziun tar in project da consultaziun dal Departament federal per ambient, traffic, energia e communicaziun che cuntegna il sboz d'ina nova Lescha federala davart vias da velos. Ella suonda la posiziun da la Conferenza svizra dals directurs da construcziun, da planisaziun e da protecziun da l'ambient (CCPA). Quella è dal medem avis sco la Confederaziun, numnadamain che vias da velos coerentas, segiras, directas ed attractivas sajan ina premissa impurtanta per promover vinavant il potenzial dal traffic da velos.
La Regenza ha ultra da quai approvà gia il fanadur 2019 il Plan sectorial chantunal Velo. In element da quest plan sectorial è tranter auter in plan da la rait da vias da velos che preschenta las colliaziuns e las rutas da la rait chantunala da vias da velos. El resguarda plinavant prescripziuns impurtantas ch'èn medemamain cuntegnidas en il sboz da la Lescha federala davart vias da velos. Latiers tutga tranter auter la differenziaziun da raits da vias da velos per il mintgadi e da raits per il temp liber.
Consultaziuns dal Departament federal per ambient, traffic, energia e communicaziun